
REFERAT
Privind participarea Consiliului Local în calitate de coorganizator la manifestarea „Ziua Spaniei” organizată de Inspectoratul Şcolar Timiş
În luna noiembrie 2004 Inspectoratul Şcolar Timiş a depus spre finanţarea Consiliului Local pentru Agenda Culturală 2005 proiectul „Ziua Spaniei” înregistrat cu numărul SC2004-020892/30.11.2004 care se va desfăşura în 12 octombrie 2005.
Obiectivele principale ale acestei acţiuni sunt: conştientizarea importanţei învăţării limbii spaniole, limba lui Cervantes şi a limbilor romanice în general, dezvoltarea preocupării de a cunoaşte elemente ale culturii şi civilizaţiei spaniole, etc.

Având în vedere importanţa proiectului pe plan local şi caracterul său educaţional,
Propunem, având în vedere OUG nr. 45/ 2003 privind finanţele publice locale, aprobată prin Legea nr.108/ 2004, având în vedere art. 38, lit (d) şi (p) din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, alocarea sumei de 7.000.000 lei din cap.59.02 „Cultură, religie şi acţiuni sportive” (59.02.50 „Alte acţiuni culturale”).


Detalii referitoare la această manifestare se află în materialul anexat.  

Manifestarea a fost inclusă pe Agenda Culturală 2005.   

